rejauldu/bengali-wikipedia huggingface dataset:
উত্তর কাছার পার্বত্য স্বায়ত্তশাসিত পরিষদ বা উত্তর কাছার পার্বত্য স্ব-শাসিত পরিষদ (এনসিএইচএসি) হচ্ছে ভারতের আসাম রাজ্যের একটি স্বায়ত্তশাসিত অঞ্চল তথা স্বায়ত্তশাসিত জেলা পরিষদ। এটি ডিমা হাছাও স্বায়ত্তশাসিত পরিষদ নামেও পরিচিত। ভারতের সংবিধানের ষষ্ঠ তফসিলের বিধান অনুসারে আসামের ডিমা হাছাও জেলা পরিচালনা এবং এই অঞ্চলে পার্বত্য জনগণের উন্নয়নের লক্ষ্যে এটি গঠিত হয়েছে। এর সদর দপ্তর ডিমা হাছাও জেলার হাফলংয়ে অবস্থিত।  এই পরিষদে মোট ৩০ জন সদস্য তথা কাউন্সিলর রয়েছে। তাদের মধ্যে ২৮ জন জনগণের ভোটে নির্বাচিত হন এবং বাকি ২ জন আসাম সরকার কর্তৃক মনোনীত হন। এই পরিষদের প্রধান একজন প্রধান নির্বাহী কাউন্সিলর। বর্তমানে এই দায়িত্বে আছেন রানু লংথাসা।   নির্বাচনী এলাকা  ডিমা হাছাও স্বায়ত্তশাসিত পরিষদের নির্বাচনী এলাকা গুলো হলো:  হাফলং  জাটিংগা  বোরাইল  মহুর  জিনাম  হাংরুম  লাইসং  দাউতোহাজা  মাইবাং পূর্ব  মাইবাং পশ্চিম  কালাচাঁদ  ওয়াজাও  হাজাদিসা  লাংটিং  হাতিখালী  দিয়ুংমুখ  গরমপানি  খারথং  দেহাঙ্গি  গুনজং  হাডিংমা  দিহমলই  হারাঙ্গাজাও  হামরি  নিম্ন খারথং  ডলং  ডিগের  সেমখোর   তথ্যসূত্র    বহিঃসংযোগ   ডিমা হাছাও জেলা  তথ্য ও জনসংযোগ বিভাগ  বিষয়শ্রেণী:ভারতের স্বায়ত্তশাসিত জেলা পরিষদ বিষয়শ্রেণী:আসামের স্থানীয় সরকার
জিয়াউল হক নামে যাদেরকে বোঝানো হতে পারে -   মুহাম্মদ জিয়া-উল-হক - পাকিস্তানের ষষ্ঠ রাষ্ট্রপতি ও সাবেক জেনারেল।  জিয়াউল হক (সমাজসেবক) - ২০২৪ সালে একুশে পদকপ্রাপ্ত বাংলাদেশি সমাজসেবক।   জিয়াউল হক (গবেষক) - অর্থনৈতিক ইতিহাস ও ইসলাম শিক্ষা বিষয়ের একজন পণ্ডিত ছিলেন।   জিয়াউল হক মৃধা - বাংলাদেশের একজন রাজনীতিবিদ ও আইনজীবী। তিনি ব্রাহ্মণবাড়িয়া-২ আসনের সাবেক সংসদ সদস্য।  জিয়াউল হক জিয়া - বাংলাদেশি রাজনীতিবিদ ও সাবেক প্রতিমন্ত্রী।   জিয়াউল হক মোল্লা - বাংলাদেশের বগুড়া জেলার রাজনীতিবিদ।   সৈয়দ জিয়াউল হক - মাইজভান্ডারী তরীকার একজন সুফি সাধক।   খান বাহাদুর জিয়াউল হক - শিক্ষাবিদ, ঢাকার মাদ্রাসা-ই-আলিয়ার প্রথম অধ্যক্ষ ছিলেন।  সৈয়দ মোহাম্মদ জিয়াউল হক - সবেক সেনা কর্মকর্তা এবং সন্ত্রাসী সংগঠন আনসারুল্লাহ বাংলা টিমের সামরিক প্রধান।  জিয়াউল হক পলাশ - বাংলাদেশী টেলিভিশন অভিনেতা।
টি রামচন্দ্রন একজন ভারতীয় রাজনীতিবিদ এবং থাললি আসন থেকে তামিলনাড়ু বিধানসভার সাবেক সদস্য। তিনি চৌদ্দতম বিধানসভায় (২০১১-২০১৬) ভারতীয় কমিউনিস্ট পার্টির প্রতিনিধিত্ব করেছিলেন।  ২০০৬-২০১১ এর পূর্বের সমাবেশে তিনি একই আসন থেকে স্বতন্ত্র প্রার্থী হিসাবে প্রতিনিধিত্ব করেছিলেন।    তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:তামিলনাড়ু বিধানসভার সদস্য ২০০৬-২০১১ বিষয়শ্রেণী:তামিলনাড়ু বিধানসভার সদস্য ২০১১-২০১৬ বিষয়শ্রেণী:তামিলনাড়ু বিধানসভার সদস্য ২০২১-২০২৬ বিষয়শ্রেণী:তামিলনাড়ুর ভারতের কমিউনিস্ট পার্টির রাজনীতিবিদ বিষয়শ্রেণী:১৯৬৮-এ জন্ম
লঞ্চারওয়ান ভার্জিন অরবিট দ্বারা নির্মিত একটি দুটি পর্যায়ের অরবিটাল উৎক্ষেপণ যান। এটি একটি বায়ু থেকে উৎক্ষেপণ রকেট, উচ্চ উচ্চতায় ক্যারিয়ার বিমান থেকে বিমানের উৎক্ষেপণের পরে সান-সিঙ্ক্রোনাস অরবিটে (এসএসও)  ৩০০ কেজি (৬৬০ পাউন্ড) "স্মার্টস্যাট" পেডলড স্থাপনের জন্য নকশা করা হয়েছে। উৎক্ষেপণ যানটি কসমিক গার্ল নামের বোয়িং ৭৪৭-৪০০-এর মাধ্যমে বায়ুমন্ডলে উপরের দিকে বহন করা হয় এবং রকেটটি প্রশান্ত মহাসাগরের উপর ছেড়ে দেওয়া হয়।  কক্ষপথের প্রথম সফল উড়ান ও দ্বিতীয় সার্বিক উৎক্ষেপণ ২০২১ সালের ১৭ জানুয়ারি পৃথিবীর নিন্ম কক্ষপথে (এলইও) ১০ টি কিউবস্যাটস এর একটি পেলোড সরবরাহ করে।  তথ্যসূত্র  বহিঃসংযোগ  বিষয়শ্রেণী:মহাকাশ উৎক্ষেপণ যান
অলিভার ক্লাফিhttp://wrestlingdata.com/index.php?befehl=bios&wrestler=9251 (জন্ম: জানুয়ারী ৭, ১৯৯০) হলেন একজন ব্রিটিশ পেশাদার কুস্তিগির এবং সাবেক মিশ্র মার্শাল আর্টস শিল্পী। তিনি বর্তমানে ডাব্লিউডাব্লিউইর সাথে সংযুক্ত রয়েছেন, যেখানে তিনি র ব্র্যান্ডের ক্রুজারওয়েট বিভাগে জ্যাক গ্যালাগার নামে কুস্তি করেন। ফিউচারশক এবং গ্র্যান্ড প্রো রেসলিংয়ে তিনি এফসিডাব্লিউ চ্যাম্পিয়নশিপ এবং জিপিডাব্লিউ ব্রিটিশ চ্যাম্পিয়নশিপ জয়লাভ করেছেন। একই সাথে তিনি একজন মার্জিত ট্যাগ টিম প্রতিযোগী। তিনি এলেক্স সায়নাইডের সাথে লিথাল ডোজ নামে ফিউচারশক ট্যাগ টিম চ্যাম্পিয়নশিপ জয়লাভ করেছেন। তার তীক্ষ্ণবুদ্ধিসম্পন্ন ব্যক্তিত্ব তাকে তার একক ক্যারিয়ারে অনেক সুযোগ সৃষ্টি করে দিয়েছে এবং একই সাথে এটি তাকে পূর্বে এবং বর্তমানে অনেক রেসলিং ভক্ত জুগিয়েছে। অনলাইনে তার ভক্তরা তাকে "এ ব্রেথ অফ ফ্রেশ এয়ার" এবং "এ মাচ-নিডেড শট ইন দ্য আর্ম ফোর ডাব্লিউডাব্লিউই" নামে ডাকে।  তথ্যসূত্র  বহিঃসংযোগ     ডাব্লিউডাব্লিউই ক্রুজারওয়েট ক্লাসিক প্রোফাইলে জ্যাক গ্যালাগার      বিষয়শ্রেণী:জীবিত ব্যক্তি বিষয়শ্রেণী:১৯৯০-এ জন্ম বিষয়শ্রেণী:ম্যানচেস্টারের ক্রীড়াবিদ বিষয়শ্রেণী:২১শ শতাব্দীর পেশাদার কুস্তিগির বিষয়শ্রেণী:২১শ শতাব্দীর ইংরেজ পুরুষ ক্রীড়াবিদ
এইচওপিএস (পূর্বে "দক্ষিণ পশ্চিম দিল্লি ফুটবল ক্লাব" নামে পরিচিত) হল দিল্লি ভিত্তিক একটি ভারতীয় মহিলা পেশাদার ফুটবল ক্লাব, যা ভারতীয় মহিলা লিগ এবং এফডি মহিলা লিগে প্রতিদ্বন্দ্বিতা করে। এটি দিল্লির ফুটবলের সাথে যুক্ত।   টেকনিক্যাল স্টাফ    অবস্থান নাম প্রধান কোচ  ওম প্রকাশ ছিব্বর সহকারী কোচ  রবি কুমার পুনিয়া টিম ম্যানেজার  সোনিকা ভিজার্নিয়া   বর্তমান খেলোয়াড়    সাফল্য   এফডি মহিলা প্রিমিয়ার লিগ  বিজয়ী (১): ২০২৩  এফডি মহিলা লিগ  বিজয়ী (১): ২০১৮  রানার্স-আপ (১): ২০২১   তথ্যসূত্র   বিষয়শ্রেণী:ভারতের নারী ফুটবল ক্লাব বিষয়শ্রেণী:ভারতীয় নারী লিগের ক্লাব বিষয়শ্রেণী:দিল্লির ফুটবল ক্লাব বিষয়শ্রেণী:২০১৪-এ প্রতিষ্ঠিত ফুটবল ক্লাব বিষয়শ্রেণী:২০১৪-এ দিল্লিতে স্থাপনা
কাত্রজ-দেহু রোড বাইপাস (ওয়েস্টেরলি বাইপাস বা কেবল পুণে বাইপাস নামেও পরিচিত) হল একটি মহানগরীয় মহাসড়ক (মেট্রোপলিটান হাইওয়ে) যা ভারতের পুণে তে অবস্থিত। এটি পুণে শহরের বাইরের দিকের এলাকাগুলি যোগাযোগ করে। উত্তরে দেও রোডের থেকে দক্ষিণে কাত্রজ ৪০ কিলোমিটার http://timesofindia.indiatimes.com/city/pune/Activist-seeks-service-roads-along-six-lane-Dehu-Road-Katraj-bypass/articleshow/19748133.cms প্রসারিত। এটি সাধারণত ৬ লেন চওড়া (প্রতিটি দিকের ৩ লেন) এবং কিছু অংশে পৃথক পরিষেবা প্রদানকারী লেন রয়েছে।  উপরন্তু, এটি প্রায় এক ডজন (১২ টি) ফ্লাইওভার বিশিষ্ট। এটি জাতীড় সড়ক ৪৮-এর একটি অংশ এবং ২০০০-এর দশকের শুরুতে ভারতের জাতীয় হাইওয়ে কর্তৃপক্ষ কর্তৃক এই সড়কটিকে ২-লেন থেকে ৪-লেনের মহাসড়কে পরিনত করে।  হাইওয়েটি নির্মাণ করা হয় ১৯৮৯ সালে। শহরটিকে ট্রাফিক জ্যাম মুক্ত করার লক্ষ্যে এই সড়কটি নির্মাণ করা হয়। হাইওয়েতে হিঞ্জেবড়ী জংশন ট্রাফিক জ্যামের জন্য কুখ্যাত। এইভাবে কর্তৃপক্ষ মহাসড়কে প্রশস্ত করে বেশ কয়েকটি ওভার ব্রিজ নির্মাণ করে সড়কটিকে প্রায় হালকা ট্র্যাফিকের সড়কে পরিনত করে। শহরের সবচেয়ে গুরুত্বপূর্ণ সফ্টওয়্যার পার্কগুলির মধ্যে একটি - হিঞ্জেবড়ী এই মহাসড়কের পাশে অবস্থিত। এছাড়াও ২০০৮ কমনওয়েলথ যুব গেমস অনুষ্ঠিত হয়েছিল শিব ছত্রপতি স্পোর্টস কমপ্লেক্স, বালেবড়ীতে যা এই রাস্তার পাশে অবস্থিত। শহরের সমস্ত পশ্চিমগামী সড়ক এই বাইপাসকে ছেদ করছে।   প্রস্থান সংযোগ  নিম্নলিখিত প্রস্থানের তালিকাভুক্ত করা হল উত্তর থেকে দক্ষিণে:   দেহু রোড / রাভেত  চিনচয়াড / তাথায়াডে  হিনজে আদি / য়াদাক  ব্যানার / বালিয়াদি  পাসান / সুস,  কোথরুড (পাউদ রোড) / ভাবধান  য়ারজি  য়াদগাঁও / ধায়ারি  কাতরাজ  আমবেগাঁও  ডান|300px |থাম্ব| কাতরাজ-দেহু রোড বাইপাস চানদানি চক থেকে দেখা যায়, কোথরুড   আরও দেখুন   পুনে চক্রপথ   তথ্যসূত্র   বিষয়শ্রেণী:পুনে
যৌগগুলি নিম্নলিখিত তালিকায় বিদ্যমান রয়েছে:  অজৈব যৌগের তালিকা, C–H বন্ধন ব্যতীত যৌগ জৈব অণুসমূহের তালিকা   আরো দেখুন   রাসায়নিক যৌগ রাসায়নিক পদার্থ মৌল অনুসারে সজ্জিত অজৈব যৌগ সংকর ধাতুর তালিকা অ্যালকেনের তালিকা মৌলিক পদার্থের তালিকা খনিজ পদার্থের তালিকা - সেইসব খনিজগুলির তালিকা উইকিপিডিয়াতে যে সম্পর্কে নিবন্ধ রয়েছে আলকেমিক্যাল পদার্থের তালিকা  বহুপরমাণু আয়ন - দুই বা ততোধিক পরমাণু ধারণকারী আয়ন বহিরাগত অণু - বহিরাগত কণা দ্বারা গঠিত পরমাণু যৌগ গঠন করতে পারে   বহিঃসংযোগ    CAS পদার্থ ডাটাবেস  সাধারণ রসায়ন  কেমফাইন্ডার  কেমস্পাইডার  ChemIDplus একটি অ-বাণিজ্যিক উৎস  পাবকেম  বিষয়শ্রেণী:রসায়ন-সংক্রান্ত তালিকা বিষয়শ্রেণী:যৌগিক পদার্থ
গোল্ড কোস্ট অস্ট্রেলিয়ার কুইন্সল্যান্ড রাজ্যের উপকূলীয় শহর। শহরটি রাজ্যের রাজধানী ব্রিসবেনের প্রায় ৬৬ কিলোমিটার (৪১ মাইল) দক্ষিণ-দক্ষিণপূর্ব এবং নিউ সাউথ ওয়েলসের রাজ্যের উত্তর সীমান্তের কাছেই অবস্থিত। ২০১৬ সালের জনগণনা অনুযায়ী শহরটির  জনসংখ্যা ৬,৩৮,০৯০ জন। গোল্ড কোস্ট অস্ট্রেলিয়ার ৬ষ্ঠ বৃহত্তম শহর ও এটি অস্ট্রেলিয়ার বৃহত্তম অ-রাজধানী শহর এবং কুইন্সল্যান্ডের দ্বিতীয় বৃহত্তম শহর।  যখন অনুসন্ধানকারী জন অক্সলি  দ্বারা সমুদ্র সৈকতে আবিষ্কারের আগে ১৮২৩ সাল পর্যন্ত গোল্ড কোস্ট অঞ্চলটি ইউরোপীয়দের মধ্যে উপেক্ষিত ছিল। এই অঞ্চল থেকে লাল সিডারের সরবরাহ ১৯ শতকের মাঝামাঝি সময়ে সকলকে আকর্ষণ করে। পরে ১৮৭৫ সালে সাউথপোর্টের জরিপ কাজ ও প্রতিষ্ঠিত হয় এবং ধনী ব্রিসবেন অধিবাসীদের জন্য ছুটির দিনে ভ্রমণের স্থান হিসেবে  খ্যাতি অর্জন করে।  ১৯২০-এর দশকের শেষ দিকে সার্ফেস প্যারাডাইস হোটেল প্রতিষ্ঠার পর, গোল্ড কোস্ট অঞ্চল উল্লেখযোগ্যভাবে বৃদ্ধি পেয়েছিল। ১৯৮০-এর দশকে এই অঞ্চলটি একটি অগ্রণী পর্যটন গন্তব্য হিসেবে বৃদ্ধি পেয়েছিল এবং ১৯৯৪ সালে গোল্ড কোস্টের স্থানীয় সরকার গোল্ড কোস্ট শহরটিকে গোল্ড কোস্টের মহানগর এলাকার বেশিরভাগ এলাকা জুড়ে বিস্তৃত করেছিল। বর্তমানে শহরটি  ব্রিসবেনের পরে অস্ট্রেলিয়ার দ্বিতীয় জনবহুল স্থানীয় সরকার এলাকা।  আজ, গোল্ড কোস্ট তার সুন্দর  উপক্রান্তীয় জলবায়ু সাথে একটি প্রধান পর্যটন গন্তব্য এবং এটি তার সার্ফিং সৈকত, সুউচ্চ ভবনের আধিপত্যযুক্ত দিগন্ত, থিম পার্ক, নাইটলাইফ, বৃষ্টিঅরণ্য এবং গোল্ড কোস্ট হিন্টারল্যান্ডের জন্য ব্যাপকভাবে পরিচিত। টেলিভিশন প্রযোজনা এবং একটি প্রধান চলচ্চিত্র শিল্পের সাথে শহরটি দেশের বিনোদন শিল্পের অংশ। শহরটি ২১ তম কমনওয়েলথ গেমস আয়োজন করেছিল, যা ২০১৮ সালের ৪ এপ্রিল থেকে ১৫ এপ্রিল পর্যন্ত চলেছিল।  তথ্যসূত্র  বহিঃসংযোগ  বিষয়শ্রেণী:অস্ট্রেলিয়ার শহর
পামুলী ইউনিয়ন বাংলাদেশের  পঞ্চগড় জেলার দেবীগঞ্জ উপজেলার অন্তর্গত একটি ইউনিয়ন।   আয়তন  এই ইউনিয়নের আয়তন  ২১ বর্গকিলোমিটার (৫২৮০ একর)।   প্রশাসনিক এলাকা  এই ইউনিয়নের অধীনে ৩টি ওয়ার্ড রয়েছে। এই এলাকায় গ্রামের সংখ্যা মোট ১৪টি।   জনসংখ্যার উপাত্ত  এই এলাকায় সর্বমোট ১৯৬০৭ জন বাস করে ।   শিক্ষা  এই এলাকায় ১১টি প্রাথমিক বিদ্যালয়. ৬টি উচ্চ বিদ্যালয় এবং ৩টি এবতেদায়ী মাদ্রাসা রয়েছে । এই ইউনিয়নের শিক্ষার হার শতকরা প্রায় ৬৫%।  চিকিৎসা এই ইউনিয়নে ১টি ইউনিয়ন স্বাস্থ্য ও পরিবার কল্যাণকেন্দ্র, ১টি উপস্বাস্থ্য কেন্দ্র এবং ১টি কমিউনিটি ক্লিনিক রয়েছে।  যোগাযোগ ব্যবস্থা রাজধানী ঢাকা থেকে ঢাকা-ভায়া- দেবীগঞ্জ ভায়া পঞ্চগড় হাইওয়ে রোডের লক্ষীরহাট চৌরাস্তা হতে ১.৫ কি.মি দক্ষিণে, মৌমারী হতে ১.৫ কি.মি উত্তরে পামুলী ইউনিয়ন কমপ্লেক্স ভবন অবস্থিত   মুক্তিযোদ্ধার তালিকা  ক্রমিক নং  মুক্তিযোদ্ধার নাম  পিতার নাম  ঠিকানা ১ শ্রী ধনেশ্বর রায় টেপুরাম রায়  গ্রামঃ খোচাবাড়ী পামুলী,  দেবীগঞ্জ,পঞ্চগড় ২  শ্রী রমেশ চন্দ্র রায়   মৃত- পবির চন্দ্র রায়  গ্রামঃ খোচাবাড়ী পামুলী,  দেবীগঞ্জ,পঞ্চগড় ৩আব্দুল মজিদ  মৃত- হজরত আলী গ্রামঃ কালুরহাট,  দেবীগঞ্জ,পঞ্চগড় ৪ শ্রী ভুপেন্দ্রনাথ বর্মন মৃত- রমনী মোহন বর্মন  গ্রামঃ জোতশুকুর,পামুলী,  দেবীগঞ্জ পঞ্চগড় ৫  সমারু বর্মন জংগুলু বর্মনগ্রামঃ,পামুলী সরকারপাড়া, দেবীগঞ্জ, পঞ্চগড়     উল্লেখযোগ্য ব্যক্তি   তথ্যসূত্র   বহিঃসংযোগ   বিষয়শ্রেণী:দেবীগঞ্জ উপজেলার ইউনিয়ন
বিনতী ইদনানি হলেন একজন ভারতীয় টেলিভিশন অভিনেত্রী, যিনি মূলত হিন্দি টেলিভিশন ধারাবাহিকে অভিনয় করেন। বিনতী বড়ে অচ্ছে লগতে হ্যায়, দিল দোস্তি ডান্স, এবং এক থা চান্দের এক থি সুধা ইত্যাদি বিবিধ জনপ্রিয় ধারাবাহিকে গুরুত্বপূর্ন ভূমিকায় অভিনয় করেছেন। ২০১৬ সালের মার্চ মাসে তিনি জানে কেয়া হোগা রামা রে ধারাবাহিকে অভিনয় করেছিলেন।  বিনতী ২০১৫ সালে মুক্তিপ্রাপ্ত হিন্দী চলচ্চিত্র উভা -তে অভিনয় করেছিলেন। জনপ্রিয় চলচ্চিত্র ম্যায় তেরা হিরো -তে তিনি একটি ছোট ভূমিকা পালন করেছিলেন।   চলচ্চিত্র তালিকা    উভা  ম্যায় তেরা হিরো - ট্রেন গার্ল চরিত্রে   টেলিভিশন    সনি টিভির বড়ে অচ্ছে লগতে হ্যায় মারাহ রাম কাপুরের চরিত্রে  স্টার প্লাসের এক হাজারোঁ মে মেরি বেহনা হ্যায় বিশাখা চরিত্রে বিশেষ উপস্থিতি।  চ্যানেল ভি -এর দিল দোস্তি ডান্স ধারাবাহিকে বিশাখা চরিত্রে।  লাইফ ওকে -এর এক থা চান্দের এক থি সুধা এবং জানে কেয়া হোগা রামা রে ধারাবাহিকে নন্দিনী/নন্দু/  স্টার প্লাসের অর্জুন (টিভি সিরিজ) ধারাবাহিকে ডলি চরিত্রে (পর্ব ১০৩)  জিং -এর পেয়ার তুনে কেয়া কিয়া (পর্বভিত্তিক ধারাবাহিক) তানিয়া চরিত্রে (পর্ব ২১)   তথ্যসূত্র   বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:সিন্ধি বংশোদ্ভূত ভারতীয় ব্যক্তি বিষয়শ্রেণী:হিন্দি টেলিভিশন অভিনেত্রী বিষয়শ্রেণী:ভারতীয় টেলিভিশন অভিনেত্রী বিষয়শ্রেণী:হিন্দি চলচ্চিত্র অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:১৯৯১-এ জন্ম বিষয়শ্রেণী:জীবিত ব্যক্তি বিষয়শ্রেণী:সিন্ধি অভিনেত্রী
কিং ফয়সাল বিশ্ববিদ্যালয় (কেএফইউ) (   Ğāmiʿat al-Malak Fayṣal) সৌদি আরবের হফুফে অবস্থিত একটি সরকারি বিশ্ববিদ্যালয়। ১৯৭৫ সালে প্রতিষ্ঠিত, এটি ১৯৬৪ থেকে ১৯৭৫ সাল পর্যন্ত সৌদি আরবের শাসক বাদশাহ ফয়সাল বিন আব্দুলালজিজের নামে নামকরণ করা হয়েছে। কেএফইউ প্রাথমিকভাবে চারটি কলেজ নিয়ে প্রতিষ্ঠিত হয়েছিল: দাম্মামে দুটি এবং আল-আহসায় অন্য দুটি।  পরবর্তীতে, দাম্মামের কলেজগুলিকে পৃথক করে ইমাম আব্দুল রহমান বিন ফয়সাল বিশ্ববিদ্যালয়ে পরিণত করা হয়।   আরো দেখুন    সৌদি রাজাদের নামে নামকরণ করা জিনিসপত্রের তালিকা  সৌদি আরবের বিশ্ববিদ্যালয় এবং কলেজের তালিকা   তথ্যসূত্র    বহিঃসংযোগ    কিং ফয়সাল বিশ্ববিদ্যালয় (ইংরেজি পৃষ্ঠা)  কিং ফয়সাল বিশ্ববিদ্যালয়ের বৈজ্ঞানিক জার্নাল  বিষয়শ্রেণী:সৌদি আরবের বিশ্ববিদ্যালয় ও মহাবিদ্যালয় বিষয়শ্রেণী:১৯৭৫-এ প্রতিষ্ঠিত বিশ্ববিদ্যালয় ও কলেজ বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:১৯৭৫-এ সৌদি আরবে প্রতিষ্ঠিত বিষয়শ্রেণী:কিং ফয়সাল বিশ্ববিদ্যালয়
পেদ্রো গন্সালেস লোপেস (; জন্ম: ২৫ নভেম্বর ২০০২; এছাড়াও পেদ্রি নামে সুপরিচিত) হলেন একজন স্পেনীয় পেশাদার ফুটবল খেলোয়াড়। তিনি বর্তমানে স্পেনীয় পেশাদার ফুটবল লিগের শীর্ষ স্তর লা লিগার ক্লাব বার্সেলোনা এবং স্পেন জাতীয় দলের হয়ে একজন মধ্যমাঠের খেলোয়াড় হিসেবে খেলেন। তিনি মূলত একজন আক্রমণাত্মক মধ্যমাঠের খেলোয়াড় হিসেবে খেললেও মাঝেমধ্যে বাম পার্শ্বীয় খেলোয়াড় অথবা ডান পার্শ্বীয় খেলোয়াড় হিসেবে খেলে থাকেন।  ২০১৫–১৬ মৌসুমে, স্পেনীয় ফুটবল ক্লাব ইয়ুভেন্তুদ লাগুনার যুব পর্যায়ের হয়ে খেলার মাধ্যমে জিদান ফুটবল জগতে প্রবেশ করেন এবং পরবর্তীতে লাস পালমাসের হয়ে খেলার মাধ্যমে ফুটবল খেলায় বিকশিত হয়েছেন। ২০১৯–২০ মৌসুমে, লাস পালমাসের মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেন। লাস পালমাসের হয়ে মাত্র ১ মৌসুম খেলার পর, ২০২০ সালে তিনি বার্সেলোনায় যোগদান করেছেন।  ২০১৯ সালে, পেদ্রি স্পেন অনূর্ধ্ব-১৭ দলের হয়ে স্পেনের বয়সভিত্তিক পর্যায়ে অভিষেক করেছিলেন, যেখানে তিনি ৫ ম্যাচে অংশগ্রহণ করেছিলেন। অতঃপর তিনি স্পেন অনূর্ধ্ব-১৮, স্পেন অনূর্ধ্ব-১৯, স্পেন অনূর্ধ্ব-২১ এবং স্পেন অনূর্ধ্ব-২৩-এর হয়ে খেলেছেন।  তথ্যসূত্র  বহিঃসংযোগ    বিষয়শ্রেণী:জীবিত ব্যক্তি বিষয়শ্রেণী:২০০২-এ জন্ম বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:সেহুন্দা দিভিসিওনের খেলোয়াড় বিষয়শ্রেণী:লা লিগার খেলোয়াড় বিষয়শ্রেণী:ইউনিয়ন দেপোর্তিভা লাস পালমাসের খেলোয়াড় বিষয়শ্রেণী:ফুটবল ক্লাব বার্সেলোনার খেলোয়াড় বিষয়শ্রেণী:২০২২ ফিফা বিশ্বকাপের খেলোয়াড় বিষয়শ্রেণী:স্পেনের আন্তর্জাতিক যুব ফুটবলার বিষয়শ্রেণী:স্পেনের অনূর্ধ্ব-২১ আন্তর্জাতিক ফুটবলার বিষয়শ্রেণী:স্পেনের আন্তর্জাতিক ফুটবলার বিষয়শ্রেণী:উয়েফা ইউরো ২০২০-এর খেলোয়াড় বিষয়শ্রেণী:স্পেনের অলিম্পিক ফুটবলার বিষয়শ্রেণী:২০২০ গ্রীষ্মকালীন অলিম্পিকের ফুটবলার বিষয়শ্রেণী:ফুটবলে অলিম্পিক পদক বিজয়ী বিষয়শ্রেণী:অলিম্পিক রৌপ্যপদক বিজয়ী স্পেনীয় বিষয়শ্রেণী:২০২০ গ্রীষ্মকালীন অলিম্পিকের পদক বিজয়ী বিষয়শ্রেণী:উয়েফা ইউরো ২০২৪-এর খেলোয়াড় বিষয়শ্রেণী:স্পেনীয় পুরুষ ফুটবলার বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:স্পেনের অনূর্ধ্ব-২৩ আন্তর্জাতিক ফুটবলার বিষয়শ্রেণী:উয়েফা ইউরোপীয় চ্যাম্পিয়নশিপ বিজয়ী খেলোয়াড়
জুলস ভন আমেরিকান টেলিভিশন ধারাবাহিক ইউফোরিয়ার একটি প্রধান চরিত্র। তার চরিত্রে অভিনয় করেছেন হান্টার শ্যাফার। শ্যাফার বলেছেন, "চরিত্রটির সাথে তাঁর ব্যক্তিগত সংযোগ এতটাই দৃঢ় ছিল যে তা উপেক্ষা করা সম্ভব ছিল না"। থাম্ব|২০২৪ সালে হান্টার শ্যাফার   বিবরণ  জুলস ভন একজন অল্পবয়সী ট্রান্স মহিলা। তাকে রু-এর এমন এক বান্ধবী হিসেবে বর্ণনা করা হয়েছে, যাদের "মাঝে মাঝে সম্পর্ক থাকে, আবার মাঝে মাঝে থাকেনা"। স্ক্রিন র‍্যান্টের মতে, "প্রথম নজরে, জুলসকে মুক্তমনা, দুঃসাহসিক এবং আত্মবিশ্বাসী বলে মনে হয়। কিন্ত আরও অনেক কিছু লুকিয়ে আছে। জুলস হতাশার সাথে লড়াই করে এবং তার বিষাক্ত সম্পর্কে জড়িয়ে পড়ার ইতিহাস রয়েছে।" কুইয়ার্টি পত্রিকা জুলসকে "সাহসী" এবং "মুক্তমনা" হিসেবে বর্ণনা করেছে।  জুলস "লিঙ্গ পরিচয় সম্পর্কিত ধারণাগুলি নিয়ে আলোচনা করে"। সে "নিজের জটিল আত্ম-অন্বেষণ ও আত্ম-গ্রহণের যাত্রা নিজেই পরিচালনা করে"। জুলস রুয়ের মাকে রুয়ের পুনরায় অসুস্থতার কথাও বলে।   স্টাইল এবং ফ্যাশন  এলি পত্রিকায় জুলসকে স্টাইল আইকন বলা হয়েছে। পত্রিকাটি বলেছে: "ফ্যাশনের ক্ষেত্রে জুলস এখন পর্যন্ত ধারাবাহিকের সবচেয়ে পরীক্ষামূলক চরিত্র। নিজেকে খুঁজে বের করার চেষ্টায়, এখানে জুলস সবসময় নিজের পোশাকের সংগ্রহ নিয়ে পরীক্ষা-নিরীক্ষা করছে।" পত্রিকাটি জুলসকে "একজন অন্ধকারে পতিত দেবদূত এবং এক উন্মাদ, কল্পনাপ্রবণ অ্যানিমে চরিত্রের নিখুঁত মিশ্রণ' বলেও অভিহিত করেছে" এবং বলেছে, "জুলসের পোশাকের একটি মূল বৈশিষ্ট্য হলো স্তরবিন্যাস বা লেয়ারিং—টি-শার্টের ওপর স্লিপ ড্রেস, প্লিটেড স্কার্টের সঙ্গে ক্রপ টপ, আর তার সঙ্গে মোটা প্ল্যাটফর্ম হিল এবং আনুষাঙ্গিক হিসেবে চোকারের ব্যবহার—এইসবই তার পোশাকের শৈলীকে সবচেয়ে ভালোভাবে উপস্থাপন করে।" গে টাইমস জুলস ভনকে "টেলিভিশনের সবচেয়ে অগ্রদূতমূলক ট্রান্সজেন্ডার চরিত্র"-র ২০২২ সালের তালিকায় অন্তর্ভুক্ত করেছে।   আরও দেখুন   কাল্পনিক ট্রান্স চরিত্রের তালিকা ট্রান্সজেন্ডারদের মিডিয়া চিত্রায়ন  তথ্যসূত্র   বিষয়শ্রেণী:কাল্পনিক কিশোর
সামসুন নাহার সিমলা (জন্ম ৪ ডিসেম্বর ১৯৮২), যিনি সিমলা নামে অধিক পরিচিত, বাংলাদেশী চলচ্চিত্র অভিনেত্রী ও মডেল। তিনি তার প্রথম অভিনীত ম্যাডাম ফুলি (১৯৯৯) চলচ্চিত্রের জন্য শ্রেষ্ঠ অভিনেত্রী বিভাগে জাতীয় চলচ্চিত্র পুরস্কার লাভ করেন।  প্রারম্ভিক জীবন শিমলা ১৯৮২ সালের ৪ ডিসেম্বর (বিবাহের কাবিননামা অনুসারে) ঝিনাইদহ জেলার শৈলকূপা উপজেলায় জন্মগ্রহণ করেন। তার পিতার নাম আব্দুল মাজেদ ও মাতার নাম নুরুন নাহার। তিনি শৈলকূপা গার্লস স্কুল থেকে মাধ্যমিক সম্পন্ন করে শৈলকুপা সরকারি কলেজ এর দ্বিতীয় বর্ষে পড়াকালীন চলচ্চিত্রে অভিনয় শুরু করেন এবং তার লেখাপড়ার ইতি ঘটে। তার পিতার নাম আব্দুল মাজেদ। ছয় ভাই ও ৫ বোনের মধ্যে সিমলা সবার ছোট।  কর্মজীবন শিমলা গীতিকার-সুরকার মিল্টন খন্দকারের মাধ্যমে ১৯৯৯ সালে শহীদুল ইসলাম খোকন পরিচালনায় ম্যাডাম ফুলি চলচ্চিত্রে অভিনয়ের মাধ্যমে চলচ্চিত্রাঙ্গনে প্রবেশ করেন। এই চলচ্চিত্রে শিমলা ও ফুলি দুটি চরিত্রে অভিনয় করে তিনি শ্রেষ্ঠ অভিনেত্রী বিভাগে জাতীয় চলচ্চিত্র পুরস্কার লাভ করেন। তিনিই প্রথম অভিনেত্রী যিনি তার অভিষেক চলচ্চিত্রেই শ্রেষ্ঠ অভিনেত্রীর জন্য জাতীয় চলচ্চিত্র পুরস্কার লাভ করেন।  ২০০৯ সালে তিনি সৈয়দ অহিদুজ্জামান ডায়মন্ড পরিচালিত গঙ্গাযাত্রা চলচ্চিত্রে ফেরদৌস আহমেদ ও সাদিকা পারভিন পপির সাথে পার্শ্বচরিত্রে অভিনয় করেন। এই ছবিতে অভিনয়ের জন্য তিনি শ্রেষ্ঠ পার্শ্ব অভিনেত্রীর জন্য বাচসাস পুরস্কার লাভ করেন। তার অভিনীত অন্যান্য চলচ্চিত্র হল রূপগাওয়াল, নেকাব্বরের মহাপ্রয়াণ। ২০১৩ সালের জুনে তিনি কলকাতার ‘সমাধি’ চলচ্চিত্রে গোবিন্দের বিপরীতে অভিনয় করেন।  ব্যক্তিগত জীবন শিমলা ২০১৮ সালের ৩ মার্চ নারায়ণগঞ্জের পলাশ আহমেদ নামে এক যুবকের সাথে বিবাহ বন্ধনে আবদ্ধ হন এবং একই বছরের ৬ নভেম্বরে ১০ মাসের মধ্যে তাদের বিবাহ বিচ্ছেদ ঘটে। পলাশ আহমেদ (যিনি মাহিবী জাহান নামেও পরিচিত), ২৪ ফেব্রুয়ারি ২০১৯ তারিখে ঢাকা থেকে চট্টগ্রাম হয়ে দুবাইগামী বাংলাদেশ বিমানের একটি উড়োজাহাজ ছিনতাই চেষ্টাকালে কমান্ডো অভিযানে চট্টগ্রাম শাহ্ আমানত আন্তর্জাতিক বিমানবন্দরে নিহত হন।  চলচ্চিত্রের তালিকা   বছর চলচ্চিত্র ভূমিকা  পরিচালক টীকা ১৯৯৯  ম্যাডাম ফুলি  ফুলি  শহীদুল ইসলাম খোকন  বিজয়ী: জাতীয় চলচ্চিত্র পুরস্কার শ্রেষ্ঠ অভিনেত্রী২০০১ঠেকাও মাস্তানসাংবাদিকমালেক আফসারী ২০০৮  আক্কেল আলীর নির্বাচন      ২০০৯  গঙ্গাযাত্রা  রুপা  সৈয়দ অহিদুজ্জামান ডায়মন্ড ২০১৩  রূপগাওয়াল   হাবিবুর রহমান হাবিব   সমাধি    দীপক সান্যাল   ২০১৪  নেকাব্বরের মহাপ্রয়াণ  ফাতেমা  মাসুদ পথিক  ২০১৫  নিষিদ্ধ প্রেমের গল্প  মারিয়া  রুবেল আনুশ   নাইওর   রাশিদ পলাশ   ২০১৭  ম্যাডাম ফুলি টু   আশিকুর রহমান আশিক  নির্মাণাধীন  পুরস্কার ও সম্মাননা জাতীয় চলচ্চিত্র পুরস্কার - ২০০১  শ্রেষ্ঠ অভিনেত্রী - ম্যাডাম ফুলি (১৯৯৯)  বাচসাস পুরস্কার  শ্রেষ্ঠ পার্শ্বচরিত্রে অভিনেত্রী - গঙ্গাযাত্রা (২০০৯)  তথ্যসূত্র  বহিঃসংযোগ    বিষয়শ্রেণী:জীবিত ব্যক্তি বিষয়শ্রেণী:১৯৮২-এ জন্ম বিষয়শ্রেণী:২১শ শতাব্দীর বাংলাদেশী অভিনেত্রী বিষয়শ্রেণী:বাংলাদেশী চলচ্চিত্র অভিনেত্রী বিষয়শ্রেণী:শ্রেষ্ঠ অভিনেত্রী বিভাগে জাতীয় চলচ্চিত্র পুরস্কার (বাংলাদেশ) বিজয়ী বিষয়শ্রেণী:ঝিনাইদহ জেলার ব্যক্তি বিষয়শ্রেণী:২০শ শতাব্দীর বাংলাদেশী অভিনেত্রী
ডালিয়া সেরা রাজস্থান এবং গুজরাটের মিষ্টান্ন খাবার। এটি ফাটানো গম দিয়ে প্রস্তুত করা হয়, এটি ডালিয়া নামেও পরিচিত।    উপকরণ  ফাটা গম (ডালিয়া), গুড় (গুড়),  পরিষ্কার মাখন (ঘি), জল, দুধ, এলাচের গুঁড়ো (এলাইচি), ছোট ছোট নারকেল টুকরা লম্পির উপাদান।   প্রস্তুতি  ডালিয়া খাঁটি ঘি তে ভাজা হয়ে থাকে, ধীরে ধীরে নাড়াচাড়া করা হয়, যতক্ষণ না এটি গোল্ডেন ব্রাউন হয়। এলাচি গুঁড়ো এবং চিনি জাতীয় জল এবং মশলা যোগ করা হয় এবং ঘি মিশ্রণ থেকে পৃথক না হওয়া পর্যন্ত মিশ্রণটি অল্প আঁচে স্টিভ করা হয়। ডিশ শীতল হওয়ার পরে দুধ যোগ করা হয়, এবং তারপরে থালাটি পুনরায় গরম করা হয়।   পুষ্টি পরিবেশনের জন্য পুষ্টির মানগুলি হল: ক্যালোরি: ৩৮০, ফ্যাট: ১৫  জি, শর্করা: ৫৩ গ্ৰাম  প্রোটিন: ৬ গ্ৰাম     প্রকারভেদ  কখনও কখনও দুধের পরিবর্তে জল ব্যবহার করা হয় এবং কখনও কখনও বাদাম, কাজু, কিসমিস ইত্যাদি শুকনো ফল যুক্ত করা হয়।   আরো দেখুন  ডালিয়া থেকে তৈরি অন্যান্য কয়েকটি খাবার হ'ল উপমা, খির, খিচদি ইত্যাদি  দক্ষিণ ভারতে চাল প্রতিস্থাপনের জন্য ডালিয়া ব্যবহার করা হয়।   ভারতীয় মিষ্টি এবং মিষ্টান্নগুলির তালিকা   তথ্যসূত্র   বিষয়শ্রেণী:ভারতীয় মিষ্টান্ন বিষয়শ্রেণী:গমের পদ
ঝাউদিয়া শাহী মসজিদ কুষ্টিয়া জেলায় অবস্থিত বাংলাদেশর অন্যতম একটি প্রত্নতাত্ত্বিক নির্দশন। জেলা সদরের ঝাউদিয়া ইউনিয়নের ঝাউদিয়া গ্রামে অবস্থিত বলে গ্রামের নাম অনুসারে এই মসজিদটির নাম রাখা হয়েছে ঝাউদিয়া শাহী মসজিদ। মসজিদটি নির্মাণে ইট, পাথর, বালি ও চিনামাটি ব্যবহার করা হয়েছে। প্রতি শুক্রবারে এখানে দূর-দূরান্ত থেকে মানুষ ধর্মীয় মনবাসনা পূরনের উদ্দেশ্যে আসে। এই জন্য প্রতি শুক্রবারে এখানে কর্তৃপক্ষ কর্তৃক মেলার আয়োজন করা হয়।   ইতিহাস  ঝাউদিয়া মসজিদ সম্পর্কে স্থানীয়দের মধ্যে অনেক কিংবদন্তি প্রচলিত তবে এর সঠিক ইতিহাস সম্পর্কে জানা যায় না। জনশ্রুতি অনুসারে, ইরাকের শাহ সুফি আদারি মিয়া ইসলাম ধর্ম প্রচারের উদ্দেশ্যে এ অঞ্চলে আস্তানা তৈরি করেন ও তিনিই এ সময় এই মসজিদটি নির্মাণ করেন। তবে, প্রচলিত বিশ্বাস অনুসারে এটাও মনে করা হয় যে, মসজিদটি অলৌকিকভাবে তৈরি হয়েছে। স্থানীয়রা এটাও মনে করেন মসজিদের পাশেই উক্ত সুফি সাধকের কবর রয়েছে।  বর্তমান মসজিদটির দ্বারপ্রান্তে এটি মুঘল সম্রাট আওরঙ্গজেবের সময় তৈরি করা হয়েছিল বলে উল্লেখ করা হয়েছে। তবে এটি সম্পর্কেও প্রত্নতাত্ত্বিক কোন নথি পাওয়া যায়নি। ১৯৬৯ সালে এটি বাংলাদেশ প্রত্নতত্ত্ব অধিদপ্তরের তালিকাতে নথিভুক্ত করা হয়েছিল। প্রত্নতত্ত্ব অধিদপ্তরের চুক্তি অনুযায়ী এটি ঝাউদিয়া গ্রামের জনৈক হাসান আলী চৌধুরী ও তার পরিবারের সদস্যগণ তত্ত্বাবধান করে আসছেন। তবে বর্তমানে মসজিদটি সরাসরিই বাংলাদেশ প্রত্নতত্ত্ব অধিদপ্তর পরিচালনা করে থাকে।   অবকাঠামো  ঝাউদিয়া মসজিদটির মূল অবকাঠামোতে তিনটি গম্বুজ ও চারকোণায় চারটি অনতিউচ্চ মিনার রয়েছে।   চিত্রশালা    আরও দেখুন    স্বস্তিপুর শাহী মসজিদ  জুনিয়াদহ প্রাচীন জামে মসজিদ  বাংলাদেশের প্রত্নতাত্ত্বিক স্থানের তালিকা  বাংলাদেশের মসজিদের তালিকা  খুলনা বিভাগের মসজিদের তালিকা   তথ্যসূত্র    গ্রন্থপঞ্জি       বহিঃসংযোগ      বিষয়শ্রেণী:কুষ্টিয়া সদর উপজেলা বিষয়শ্রেণী:বাংলাদেশের স্থাপত্য বিষয়শ্রেণী:কুষ্টিয়া জেলার প্রত্নতাত্ত্বিক স্থাপনা বিষয়শ্রেণী:কুষ্টিয়া জেলার পুরাতাত্ত্বিক স্থাপনা বিষয়শ্রেণী:কুষ্টিয়া জেলার দর্শনীয় স্থান বিষয়শ্রেণী:কুষ্টিয়া জেলার মসজিদ
কিশোরগঞ্জ-৭ আসন ছিল বাংলাদেশের জাতীয় সংসদের নির্বাচনী এলাকার একটি। এটি কিশোরগঞ্জ জেলায় অবস্থিত জাতীয় সংসদের আসন ছিল।   সীমানা    ইতিহাস  কিশোরগঞ্জ-৭ আসনটি ১৯৮৬ সালের তৃতীয় জাতীয় সংসদ নির্বাচনের সময় গঠিত হয়েছিল। ২০০৬ সালে আসনটি বিলুপ্ত হয়।   নির্বাচিত সাংসদ  নির্বাচনসদস্যদল১৯৮৬জিল্লুর রহমানবাংলাদেশ আওয়ামী লীগ১৯৮৮আবু বকর ছিদ্দিকজাতীয় পার্টি (এরশাদ)১৯৯১আব্দুল লতিফ ভূঁইয়াবাংলাদেশ জাতীয়তাবাদী দলফেব্রুয়ারি ১৯৯৬শফিকুল ইসলামজুন ১৯৯৬জিল্লুর রহমানবাংলাদেশ আওয়ামী লীগ২০০১আসন বিলুপ্ত। তারপর থেকে কিশোরগঞ্জ-৬   তথ্যসূত্র    বহিঃসংযোগ    সেফোস "গণপ্রজাতন্ত্রী বাংলাদেশ"   বিষয়শ্রেণী:কিশোরগঞ্জ জেলার জাতীয় সংসদীয় বিলুপ্ত আসন বিষয়শ্রেণী:কিশোরগঞ্জ জেলা বিষয়শ্রেণী:১৯৮৪-এ বাংলাদেশে প্রতিষ্ঠিত বিষয়শ্রেণী:২০০৬-এ বিলুপ্ত
লুথার ডব্লিউ. ক্লার্ক (১৮২৫১৮৬৯) মিশিগানের একজন রাজনীতিবিদ ছিলেন।   জীবনের প্রথমার্ধ  ক্লার্ক ১৮২৫ সালে মেরিটা, ওহিওতে জন্মগ্রহণ করেন। ১৮৫৭ সালে, ক্লার্ক মিশিগানের ঈগল নদীতে বসতি স্থাপন করেন।   কর্মজীবন  ক্লার্ক ছিলেন একজন চিকিৎসক। ২ নভেম্বর, ১৮৫২-এ, ক্লার্ক মিশিগান সিনেটে নির্বাচিত হন, যেখানে তিনি ৫ জানুয়ারী, ১৮৫৩ থেকে ৩১ ডিসেম্বর, ১৮৫৪ পর্যন্ত ৩২তম জেলার প্রতিনিধিত্ব করেন। তাঁর মেয়াদে তিনি খনি ও খনিজ কমিটি এবং রাজ্য গ্রন্থাগার কমিটিতে দায়িত্ব পালন করেন।   মৃত্যু  ক্লার্ক ১৮৬৯ সালে মারা যান।   তথ্যসূত্র   বিষয়শ্রেণী:১৮২৫-এ জন্ম বিষয়শ্রেণী:১৮৬৯-এ মৃত্যু বিষয়শ্রেণী:ডেমোক্রেটিক পার্টির মিশিগান অঙ্গরাজ্যের সিনেটর বিষয়শ্রেণী:২০শ শতাব্দীর মার্কিন রাজনীতিবিদ বিষয়শ্রেণী:২০শ শতাব্দীর মার্কিন চিকিৎসক
মোহাম্মদ সিদ্দিকুর রহমান বাংলাদেশের ব্রাহ্মণবাড়িয়া জেলার রাজনীতিবিদ ও সাবেক কেবিনেট সচিব। ব্রাহ্মণবাড়িয়া-৫ (নবীনগর) আসনের সাবেক সংসদ সদস্য। তিনি ১৯৯৬ সালের ১৫ ফেব্রুয়ারির জাতীয় সংসদ নির্বাচনে নির্বাচিত হয়েছিলেন।   জন্ম ও পারিবারিক জীবন  মোহাম্মদ সিদ্দিকুর রহমান ব্রাহ্মণবাড়িয়া জেলার নবীনগর উপজেলায় বরিকান্দি ইউনিয়ন এর ধরাভাঙ্গা গ্রামে জন্মগ্রহণ করেন।   রাজনৈতিক ও কর্মজীবন  মোহাম্মদ সিদ্দিকুর রহমান একজন অবসরপ্রাপ্ত বাংলাদেশি সরকারি কর্মকর্তা যিনি মন্ত্রিপরিষদ বিভাগের সাবেক মন্ত্রিপরিষদ সচিব হিসেবে দায়িত্ব পালন করছেন। বাংলাদেশ জাতীয়তাবাদী দলের নেতা।    আরও দেখুন    ষষ্ঠ জাতীয় সংসদ সদস্যদের তালিকা   তথ্যসূত্র   ভিডিও লিংক https://www.facebook.com/106222517801244/posts/512921680464657/?app=fbl   বহিঃসংযোগ    ষষ্ঠ জাতীয় সংসদ সদস্যদের তালিকা (ফেব্রুয়ারি ১৯৯৬) –বাংলাদেশ নির্বাচন কমিশন  বিষয়শ্রেণী:ব্রাহ্মণবাড়িয়া জেলার রাজনীতিবিদ বিষয়শ্রেণী:বাংলাদেশের সাবেক সচিব বিষয়শ্রেণী:ষষ্ঠ জাতীয় সংসদ সদস্য বিষয়শ্রেণী:বাংলাদেশ জাতীয়তাবাদী দলের রাজনীতিবিদ বিষয়শ্রেণী:বাংলাদেশের মন্ত্রিপরিষদ সচিব